Document ID: /roh_data/filtered/fineweb-2-filterrobots_roh.jsonl.gz/11066

L’idea per scriver in toc davart l’istorgia dal Barun da Razén, che stat avant dretgira a Valendau l’onn 1451, ha l’autur Martin Valär gì cura ch’el ha giugà teater avant duas onns sin la plazza communala a Valendau. Igl è numnadamain gist il lieu nua che l’istorgia è capitada. Il Barun da Razén duai aviar tradì la Ligia Grischa cun sustegnair ils conts da Werdenberg-Sargans en lur guerra cunter Schons, ch’era sa collià cun la Ligia Grischa per daventar libers dal conts.
Per scriver in teater era l’istorgia dentant memia curta ed uschia ha Martin Valär creà l’ustiera Siglinde. La persuna che sa tut en il vitg e che ha era ina tscherta pussanza, damai che bain inqualin ha pli gronda said che quai ch’el ha daners en bursa ed uschia ha in u l’auter era daivets tar ella. L’ustiera guarda la finala era ch’i dat amnestia. Mo sche quai quint va la finala si per ella e per il barun da Razén, gliez ston ins guardar sez.
Var 30 giugadras e giugaders èn sin tribuna per la preschentaziun dal toc «Die Henkersmahlzeit zu Valendas» che dura var in’ura e mesa. La reschia fa - sco gia l’ultima giada tar il classicher «Besuch der alten Dame» da Dürenmatt - Arthur Bühler.
RR actualitad 11.20